Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 442/08)

Käesolev teade avaldatakse kooskõlas komisjoni delegeeritud määruse (EL) 2019/33 (1) artikli 17 lõikega 5.

STANDARDMUUDATUSE HEAKSKIITMISE TEADE

„Colli di Rimini“

PDO-IT-A0297-AM02

Teate esitamise kuupäev: 22.9.2020

KINNITATUD MUUDATUSE KIRJELDUS JA PÕHJUSED

1. Veini(de) kirjeldus

Veinitüüp „Colli di Rimini“ Rosso (kategooria 1. „Vein“) on ette nähtud versiooni Riserva puhul. Kaitstud päritolunimetuse territooriumi tootjate konsolideeritud ja traditsiooniline tava on panna eelkõige parimatel aastatel veinid laagerduma, nagu tehakse juba sorditüüpide Sangiovese ja Cabernet Sauvignon versiooni Riserva puhul. Tegelikult rafineeritakse ja laagerdatakse isegi punast veini tihti ilma viinamarjasorti täpsustamata, eriti kui sellel on punasest toorveinist rikkalikumalt ekstrakte ja suurem alkoholisisaldus. Seepärast sooviti selle tüübi tootmist selgitada ja väärtustada ning täiendada nimetusega „Riserva“. Need struktureeritumad ja keerukamad veinid pakuvad turul ka teadlikumatele tarbijatele suurt huvi ning võimaldavad laiendada toodete valikut ja kaitstud päritolunimetusega veinide kaubanduslikku valikut.

Muudatus mõjutab koonddokumendi punkti 4 „Veinide kirjeldus“ ja tootespetsifikaadi artikleid 1, 2, 4, 5 ja 6.

2. Veinide kirjeldus

1) Veinitüübi „Colli di Rimini“ Rèbola poolmagus ja magus versioon jäetakse välja, jättes alles ainult versioonid Rebola secco ja Rebola passito. Tootjad soovisid tähtsustada ainult neid tüüpe, mis on traditsiooniliselt territooriumiga rohkem seotud ning mida tarbija saab paremini kindlaks teha ja hinnata ning mis sobivad kõige paremini territooriumi gastronoomiliste eripäradega.

2) Tüübi Rèbola passito kirjeldusest jäetakse välja viited redutseerivatele suhkrutele, kuna kavatseti viidata kehtivate õigusaktidega kehtestatud piirmääradele. Lisaks laiendatakse toodetud veinide analüütiliste ja organoleptiliste andmete põhjal saadud väärtuste järgi lõhnaga seotud tarbimisomaduste kirjeldusi, minimaalset üldalkoholisisaldust suurendatakse 16 mahuprotsendilt 17 mahuprotsendini, üldalkoholisisaldust 11 mahuprotsendilt 12,5 mahuprotsendini, suhkruvaba ekstrakti miinimumsisaldust väärtuselt 19 g/l kohta väärtuseni 24 g/l. Nende väärtuste suurendamist õigustavad kliimamuutused, mis pikemate suvede ja kõrgemate temperatuuride korral loovad ideaalsed tingimused viinamarjade heaks küpsemiseks ja kuivatamiseks, mille tulemuseks on rikkalikumad ekstraktid, suurem suhkrusisaldus ja seega suurem alkoholisisaldus.

3) Viinamarjasortide kombinatsiooni muutmise ja toodetud veinide analüüsimisel saadud andmete põhjal muudetakse valgete ja punaste veinide kirjeldusi, eriti seoses suhkrusisalduse suurenemisega kuivast kuni poolkuivani, samuti seoses teatavate lõhna- ja maitseomadustega. Muudatus mõjutab koonddokumendi punkti 4 „Veinide kirjeldus“ ja tootespetsifikaadi artiklit 6.

3. Peamised veiniviinamarjasordid

„Colli di Rimini“ rosso ja „Colli di Rimini“ bianco valmistamiseks kasutatavate viinamarjasortide kombinatsiooni muutmine. Aja jooksul on kaitstud päritolunimetusega veini „Colli di Rimini“ tootjad üha enam täiustanud KPNi piirkonnas veinide valmistamiseks kasutatavate viinamarjade kombinatsiooni, kasutades kõige enam levinud ja tootmispiirkonna tavadega seotud viinamarjasorte. Pärast ulatuslikke katseid on toodetavate veinide viinamarjasortide kombinatsiooni muudetud, sellega on tugevdatud geograafilises piirkonnas kõige olulisemate ja enamlevinud viinamarjasortide kasutamist, et luua piirkonnaga veelgi suurem seos, samas kui vähem olulised või vähem levinud sordid on kas eemaldatud või nende osakaalu veinide koostises on vähendatud.

Viinamarjasortide kombinatsiooni muutmine mõjutab järgmisi veinitüüpe:

— „Colli di Rimini“ rosso, mille puhul nähakse ette praegu kasutatavate viinamarjasortide osakaalu muutmine, viinamarjasortide ’Cabernet Franc’ ja ’Alicante’ kasutuselevõtmine ning viinamarjasortide ’Barbera’, ’Ciliegiolo’, ’Terrano’ ja ’Ancillotta’ väljajätmine;

— „Colli di Rimini“ bianco, mille puhul nähakse ette ’Trebbiano’ viinamarjasortide osakaalu muutmine, viinamarjasordi ’Bombino bianco’ ja valgeks veiniks valmistatava viinamarjasordi ’Sangiovese’ kasutuselevõtmine ning sortide ’Mostosa’ ja ’Biancame’ väljajätmine – neist viimast on juba kasutatud ja täiustatud vastava sorditüübi KPNiga.

Muudatus mõjutab koonddokumendi punkti 7 „Peamised veiniviinamarjasordid“ ja tootespetsifikaadi artiklit 2 „Viinamarjasortide kombinatsioon“.

4. Määratletud geograafiline piirkond

Tootmispiirkonda kirjeldatakse selgemalt, viidates kogu Rimini provintsi halduspiiridele, välja arvatud Bellaria Igea Marina haldusüksus ja riigimaanteest SS16 Adriatica allapoole jäävad alad, mis eraldavad tootmispiirkonna mereäärsetest aladest.

See kirjeldus puudutab ka mõnda kaitstud päritolunimetuse tootmispiirkonnaga külgnevat omavalitsusüksust, mis on pärast hiljutisi haldusühinemisi muutunud Rimini provintsi osaks. Nende territooriumide maastiku-, geoloogilised ja tootmisega seotud omadused on väga sarnased kaitstud päritolunimetuse praeguse tootmispiirkonna omadustega, hõlmates väiketootjaid, kes esindavad viinamarjaistandusi umbes 12 ha suurusel alal, kus kasvatatakse peamiselt KPNi piirkonna traditsioonilisi viinamarjasorte ’Sangiovese’, ’Merlot’, ’Biancame’ ja ’Trebbiano’, millest võib saada umbes 150 tonni viinamarju.

Muudatus mõjutab koonddokumendi punkti 6. ja tootespetsifikaadi artiklit 3.

5. Viinamarjakasvatusnormid

a) Kaotatud on erakorralise kastmise piirang (enne marjade küpsemist maksimaalselt kaks niisutuskorda aastas). Selle põhjuseks on asjaolu, et kliimatingimuste varieeruvus, mida viimasel ajal iseloomustavad pikka aega kestvad kõrged temperatuurid, nõuavad, et tootjad saaksid teha erakorralist kastmist alati, kui nad seda vajalikuks peavad.

b) Kontrollitud päritolunimetusega veine „Colli di Rimini“ on lubatud rikastada kuni 1 mahuprotsendiga. See piirang näitab, et tootjad kavatsevad kasutada veinide tootmiseks kasutatud viinamarjadest loomulikul teel tekkinud suhkruid.

6. Pakendamine

a) Mahutite puhul lubatud mahud ja materjalid (klaas ja keraamika) on selgemalt täpsustatud lubatud toodete loetelus.

b) Ette on nähtud kõik kehtivate õigusaktidega lubatud sulgemissüsteemid, välja arvatud kroonkork, kuna viimast ei peeta KPNga veinide mainele sobivaks.

Muudatus käsitleb tootespetsifikaadi artiklit 7 ega mõjuta koonddokumenti.

7. Seos geograafilise piirkonnaga

Seos keskkonnaga on ümber sõnastatud ja kokkuvõtlikult esitatud, ilma et seda oleks oluliselt muudetud, kõrvaldatud on mõned üleliigsed osad, mis on seotud territooriumi kirjelduse või ajalooliste viidetega.

Muudatus mõjutab tootespetsifikaadi artiklit 8

8. Vormilised muudatused

a) Tootespetsifikaadi artiklis 7 („Märgistamine, kirjeldamine, esitlemine“) nimetusega „Riserva“ veinide loodusliku alkoholisisalduse, laagerdumis- ja rafineerimisperioodiga seotud tingimused on sidusalt viidud tootespetsifikaadi artikli 5 („Veinivalmistusnormid“) lõikesse 5.

b) Tootespetsifikaadi artiklis 7 on täiendavate kvalifikatsioonide kasutamist käsitlevas lõikest kõrvaldatud viga, mis on seotud märke „Superiore“ kasutamise keelamisega, kuna see ei ole kooskõlas veinitüübi „Colli di Rimini“ Sangiovese Superiore spetsifikaadis sisalduvaga.

c) Tootespetsifikaadis asendatakse viinamarjasordi nimi ’Pignoletto’ sünonüümiga ’Grechetto gentile’.

d) Tootespetsifikaadi artiklist 5 on jäetud välja lõik „Soodsamatel aastatel peavad veinide valmistamiseks saadud ja kasutatud viinamarjade kogused jääma eespool nimetatud piiridesse, võttes arvesse viinamarjadest saadava veini koguse suhtes kehtestatud piirmäärasid, tingimusel, et kogutoodang ei ületa nimetatud piirmäärasid rohkem kui 20 %“, sest see on ülearune, kuna see on juba ette nähtud üldeeskirjadega.

e) Artiklist 5 on jäetud välja tekst „Veini valmistamine võib toimuda iga sordi puhul eraldi“, kuna see on ülearune. Need muudatused ei too kaasa muudatusi koonddokumendis.

f) Taotleva konsortsiumi, ministeeriumi, asjaomase piirkonna ja kontrolliasutuse kontaktandmed on ajakohastatud. Muudatused hõlmavad koonddokumendi punkte 1.2.1; 1.2.2; 1.2.3; 1.2.5 ja tootespetsifikaadi artiklit 8 – „Viited kontrolliasutusele“.

KOONDDOKUMENT

1. Toote nimetus

Colli di Rimini

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

15. Kuivatatud viinamarjadest valmistatud vein

4. Veini(de) kirjeldus

„Colli di Rimini“ Bianco

KPNga vein „Colli di Rimini“ Bianco (valge) on erineva intensiivsusega õlgkollase värvusega, õrna aroomiga puuviljalisest lillelõhnaliseni ja pikantse ja harmoonilise maitsega, mis varieerub kuivast poolkuivani.

Minimaalne üldalkoholisisaldus mahuprotsentides: 11 mahuprotsenti

Suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Rosso

KPNga veini „Colli di Rimini“ Rosso (punane) värvus varieerub rubiinpunasest granaatpunaseni, võimalike vihjetega punastele puuviljadele ning rohuste, vürtsikate või mineraalsete nüanssidega; maitse on harmooniline, kohati tanniinine.

Minimaalne üldalkoholisisaldus mahuprotsentides: 11,5 mahuprotsenti

Suhkruvaba ekstrakti miinimumsisaldus: 20 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Rosso Riserva

KPNga veinil „Colli di Rimini“ Rosso Riserva on intensiivne värvus, mis varieerub rubiinpunasest kuni granaatpunaseni, veinine aroom, mis võib sisaldada rikkalikult rohuseid aktsente, mineraalseid noote ja kohati ka puiduse varjundiga. Vein on täidlane, robustne, harmooniline, varieerudes kuivast kuni poolkuivani, elegantse struktuuriga ning võib olla tanniinine.

Minimaalne üldalkoholisisaldus mahuprotsentides: 12,5 mahuprotsenti

Suhkruvaba ekstrakti miinimumsisaldus: 22 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Cabernet Sauvignon

KPNga veinil „Colli di Rimini“ Cabernet Sauvignon on rubiinpunane värvus, mõnikord intensiivne, iseloomuliku, eeterliku, vahel vürtsika või rohuse aroomi ja täidlase maitsega, varieerub kuivast poolkuivani, on harmooniline ja kohati kergelt tanniinine.

Minimaalne üldalkoholisisaldus mahuprotsentides: 11,5 mahuprotsenti

Suhkruvaba ekstrakti miinimumsisaldus: 20 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Cabernet Sauvignon Riserva

KPNga vein „Colli di Rimini“ Cabernet Sauvignon Riserva on rubiinpunase värvusega, sügava granaatpunase varjundiga, iseloomuliku, eeterliku, ürdise aroomiga, täidlase, harmoonilise ja kohati kergelt tanniinise maitsega.

Minimaalne üldalkoholisisaldus mahuprotsentides: 12 mahuprotsenti

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Biancame

KPNga vein „Colli di Rimini“ Biancame on kahvatu õlgkollase värvusega, roheka varjundiga, iseloomuliku lõhnaga, mõnikord lillenootidega, varieerub kuivast poolkuivani, värske, tasakaalustatud.

Minimaalne üldalkoholisisaldus mahuprotsentides: 10,5 mahuprotsenti

Suhkruvaba ekstrakti miinimumsisaldus: 15 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Sangiovese

KPNga vein „Colli di Rimini“ Sangiovese on rubiinpunase värvusega, mõnikord violetse varjundiga, veinise, mõnikord lille- või mineraalse aroomiga, varieerub kuivast kuni poolkuivani, harmooniline, kergelt tanniinine.

Minimaalne üldalkoholisisaldus mahuprotsentides: 11,5 mahuprotsenti

Suhkruvaba ekstrakti miinimumsisaldus: 20 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Sangiovese Superiore

KPNga vein „Colli di Rimini“ Sangiovese Superiore on rubiinpunase värvusega, mõnikord violetse varjundiga, vahel lillelõhnaga, harmoonilise maitsega, kohati tanniinine, kuiv.

Minimaalne üldalkoholisisaldus mahuprotsentides: 12,5 mahuprotsenti

Suhkruvaba ekstrakti miinimumsisaldus: 24 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Sangiovese Riserva

KPNga vein „Colli di Rimini“ Sangiovese Riserva on rubiinpunase värvusega, intensiivse, mõnikord lillelise, kuiva, harmoonilise, kohati tanniinise maitsega. Minimaalne üldalkoholisisaldus mahuprotsentides: 13 mahuprotsenti

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Rébola Secco

KPNga veini „Colli di Rimini“ Rebola Secco värvus varieerub kahvatust õlgkollasest kuldkollaseni, iseloomuliku õrnalt puuviljase aroomiga, maitselt harmooniline, iseloomuliku pehmuse ja struktuuriga.

Minimaalne üldalkoholisisaldus mahuprotsentides: 12 mahuprotsenti

Suhkruvaba ekstrakti miinimumsisaldus: 17 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

„Colli di Rimini“ Rébola Passito

KPNga veini „Colli di Rimini“ Rebola Passito värvus varieerub kuldkollasest merevaigukollaseni, vein on iseloomuliku intensiivse, puuviljase aroomiga, kohati kopitusehõnguliste nootidega ning täidlase, magusa ja sametise maitsega, tasakaalustatud happesusega.

Minimaalne üldalkoholisisaldus mahuprotsentides: 17 mahuprotsenti

Suhkruvaba ekstrakti miinimumsisaldus: 24 g/l

Kõik analüütilised näitajad, mida ei ole nimetatud, vastavad liikmesriigi ja ELi õigusaktides sätestatud piirnormidele

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): 12,5 Minimaalne üldhappesus: 4 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Veinivalmistuse eritavad

EI KOHALDATA

b. Maksimaalne saagikus

„Colli di Rimini“ Bianco (sh Riserva)

84 hektoliitrit hektari kohta

„Colli di Rimini“ Rosso

77 hektoliitrit hektari kohta

„Colli di Rimini“ Biancame

84 hektoliitrit hektari kohta

„Colli di Rimini“ Cabernet Sauvignon

77 hektoliitrit hektari kohta

„Colli di Rimini“ Cabernet Sangiovese

77 hektoliitrit hektari kohta

„Colli di Rimini“ Rébola

77 hektoliitrit hektari kohta

„Colli di Rimini“ Rébola Passito

55 hektoliitrit hektari kohta

6. Määratletud geograafiline piirkond

Kontrollitud päritolunimetusega veinide „Colli di Rimini“ tootmiseks ette nähtud viinamarjad peavad olema toodetud Rimini provintsi haldusterritooriumil, välja arvatud SS 16 Adriatica riigimaanteest allapoole jäävad territooriumid ja kogu Bellaria Igea Marina vald.

7. Peamised veiniviinamarjasordid

Alicante N.

Biancame B.

Bombino bianco B.

Cabernet franc N. – Cabernet

Cabernet sauvignon N. – Cabernet

Merlot N.

Montepulciano N.

Petit verdot N

Pignoletto B. – Grechetto gentile

Rebo N.

Sangiovese N.

Syrah N.

Trebbiano romagnolo B. – Trebbiano

8. Seos(t)e kirjeldus

„Seos geograafilise piirkonnaga“

Mere lähedus mõjutab vegetatiivset tsüklit, kaitstes talvel liiga madalate temperatuuride ja suvel maksimaalsete temperatuuride eest ning hoides keskkonda ventileerituna. Keskmise ja madala viljakusega lubjarikkad savised mullad, vähene sademete hulk suveperioodil ja kõrge temperatuur toovad kaasa viinamarjade madala saagikuse ja õige küpsemise, mõjutades hästi nende veinide keemilisi, füüsikalisi ja organoleptilisi omadusi, mis on rikkalikud kuivekstraktide poolest ja suure alkoholisisaldusega, eelkõige punastele veinidele, mis on intensiivse värvusega, sisaldavad palju polüfenoole ja sobivad laagerdamiseks.Tasakaalustatud küpsemine võimaldab viinamarja sordiomadusi hästi esile tuua.

9. Olulised lisatingimused (pakendamine, märgistamine, muud nõuded)

EI KOHALDATA

Link tootespetsifikaadile

http://www.politicheagricole.it/flex/cm/pages/ServeBLOB.php/L/IT/IDPagina/15987

(1) ELT L 9, 11.1.2019, lk 2.